text: Verdens længste kram: Nu er der to par tilbage
  11 februar 2016 kl. 20.59
  Først var de ni, så var de tre og nu kæmper de to tilbageværende par om 10.000 kroner.
  Verdensrekorden på 24 timer og 13 minutter er for længst slået. Klokkken 9.13 torsdag morgen. Men to forelskede par kæmper fortsat om den store gevinst på 10.000 kroner.
  Blandt dem er Monica og Lars Schmidt, som TV SYD har fulgt både onsdag og torsdag. De nærmer sig den 37. time.
  - Efter 35 timer, 39 min og 35 sekunder måtte Britta Moldt og Kelvin Stokbæk fra Højer kapitulere, fortæller eventkoordinator Kasper Wibroe Iwersen til TV SYD.
  Det andet tilbageværende par er Heidi Laumann og Jesper Thomasen fra Padborg.
  
  